|  |  |
| --- | --- |
| **Grŵp:** Blwyddyn 8 | **Amser:** 50 munud |
| **Amcanion y Wers:-**   * Cynllunio a threfnu strategaethau er mwyn ymarfer darn o gerddoriaeth * Ymarfer a monitro eich gwaith eich hun * Gwerthuso a chyfarwyddo dysgu yn y dyfodol wrth ymarfer | |
| **Cysylltiad â dysgu blaenorol:-**  Profiad blaenorol o berfformio fel unigolyn ar offeryn.  Dilyn cerddoriaeth oddi ar sgôr (llyfr erwydd)  Yn gyfarwydd â nodiant (gwerth nodau a thraw), deinameg, cleff (trebl a bas), arwyddion cywair, arwyddion amser, cyflymder. | **Adnoddau:-**  Allweddellau / Clustffonau  Cyfrifiadur / Taflunydd (Cyflwyniad PowerPoint)  Taflenni gwaith – Grid Cynllunio  Taflen waith –  Sgôr – *Ode to Joy*  Pensil / Beiro |
| **Gweithgareddau Dysgu:-**  **TASG 1 (llafaredd)**   * Bydd y dysgwyr yn edrych yn gyflym/sgimio dros y dasg (tasg berfformio – *Ode to Joy*) er mwyn penderfynu sut i fynd ati i drafod ymatebion cyntaf i ddarn a'r hyn y maen nhw'n ei weld gyda phartner. * DEFNYDDIO TREFNYDD GRAFFIG (PAPUR) * Gofyn cwestiynau:   + Beth sydd angen i mi ei ddysgu?   + Pa wybodaeth flaenorol fydd yn fy helpu gyda'r dasg hon?   Trafodaeth bosibl am wybodaeth flaenorol:   * Arwydd Amser * Arwydd Cywair * Patrymau rhythmig syml / cyfansawdd * Ystod traw (fesul naid, fesul cam, ailadrodd * Strwythur y darn (Ailadrodd) * Enghreifftiau o ailadrodd * Cyflymder y darn * Newidiadau o ran dynameg * Ble mae'r seibiau? * Oes angen i mi chwarae â dwy law?   Cwestiynau i'w gofyn i'r dysgwr unwaith iddo/iddi gwblhau'r dasg  Ydy hwn yn debyg i unrhyw beth rydych chi wedi ei wneud o'r blaen?  Sut mae'n debyg?  Sut mae'n wahanol?  A oes unrhyw beth sy'n hollol newydd? Sut byddwch chi'n mynd i'r afael â'r pethau hyn?   * Sut bydd eich gwybodaeth flaenorol yn eich helpu gyda'r dysgu heddiw?   **TASG 2 (ysgrifennu)**   * TAFLEN WAITH – GRID CYNLLUNIO * Bydd y dysgwyr yn dyfeisio technegau ymarfer (creu amserlen er mwyn rhannu'r dasg fawr yn ddarnau llai) o'r hyn y mae angen iddyn nhw ei wneud wrth wneud ymarfer unigol a'r hyn y gallem ni fel dosbarth ei wneud cyn iddynt wneud ymarfer unigol er mwyn eu bod yn gwella eu dealltwriaeth o'r darn. (Byddan nhw'n llunio cymhariaeth o'r hyn y bydden nhw'n ei wneud.) * Byddan nhw felly yn gofyn y cwestiynau canlynol:   + Beth ddylem ni / dylwn i ei wneud yn gyntaf?   + Beth ddylem ni / dylwn i edrych amdano yn y gwaith hwn?   + Pa dechnegau ymarfer y bydd angen i ni / fi eu hystyried?   + Sut gallwn ni / galla i wella ein gwybodaeth am y darn dan sylw?   Awgrymiadau ar gyfer gweithgareddau dosbarth posibl   * *Clapio'r rhythm* * *Gwrando ar berfformiad* * *Ymarfer patrwm byseddu penodol* * *Canu'r melodi* * *Dilyn y sgôr wrth i ni wrando* * *Arafu'r cyflymder*   Strategaethau posibl o ran yr hyn sydd angen iddynt ei wneud wrth ymarfer   * Ymarfer un bar ar y tro * Arafu'r cyflymder wrth ymarfer * Ymarfer un llinell ar y tro * Ymarfer y darnau anodd yn unig * Ceisio chwarae'r darn cyfan ac ystyried yr hyn sydd angen i fi ei ymarfer ar ôl chwarae. * Mynd yn ôl i'r dechrau bob tro rwy'n gwneud camgymeriad gyda'r rhythm neu'r traw. * Recordio fy hun yn chwarae a gwrando ar y recordiad er mwyn canfod camgymeriadau. * Ymarfer am 2 / 3 munud, yna gofyn i fy mhartner am sylwadau o ran sut i wella.   **TASG 3 (llafaredd)**  Modelu gan athrawon  Wedi hyn bydd yr ATHRO/ATHRAWES – yn modelu strategaethau ymarfer da (yn ogystal â rhai atebion / awgrymiadau delfrydol) a bydd y dosbarth yn ystyried rhai awgrymiadau gan ddysgwyr am strategaethau posibl er mwyn datblygu dealltwriaeth o'r darn. Bydd hyn yn helpu'r myfyrwyr wrth iddynt ddechrau meddwl yn strategol ynglŷn â sut i ymarfer.  **TASG 4 (ysgrifennu)**  Wedi'r modelu gan athrawon a'r ymarferion dosbarth, ac yn dilyn trafodaeth fer fel dosbarth, bydd pob dysgwr yn amlinellu 3 strategaeth bersonol yn ymateb i 'Sut rydych chi'n meddwl y dylid ymarfer y darn hwn?'. (Hwn fydd eu meini prawf personol ac unigol ar gyfer y dasg hon – gallent fod wedi'u seilio ar RHAID, DYLID, GELLID.)  Byddant felly yn ystyried y cwestiynau canlynol:   * *'Sut rydw i'n mynd i'r afael â'r dasg hon?'* * *'Ble mae'r anawsterau yn y dasg hon, a sut gwnes i eu goresgyn?'* * *'Sut rydw i wedi datrys problemau fel hyn o'r blaen?'*   Cam Dau: Monitro eich gwaith eich hun (Ymarfer)  **TASG 5**  Bydd y dysgwyr yn gweithio'n annibynnol gydag allweddell ac yn ymarfer y darn dan sylw (5/10mun). Wedi i'r amser ymarfer penodedig ddod i ben, bydd y dysgwyr yn rhoi'r gorau i ymarfer ac yn gofyn cwestiynau agored yn dilyn trafodaeth ddosbarth:  Beth ddigwyddodd mewn gwirionedd yn ystod y sesiwn ymarfer?   * Sut hwyl rydw i'n ei chael arni? (A ydw i'n dilyn y 3 strategaeth bersonol yn ymateb i 'Sut rydych chi'n meddwl y dylid ymarfer y darn hwn?') * A ydw i ar y trywydd cywir? Beth rydw i wedi'i gyflawni? Beth sydd angen ei newid o safbwynt fy strategaethau?   **TASG 6 (ysgrifennu)**  Yna bydd angen iddynt gofnodi'r cwestiynau canlynol gyferbyn â phob un o'r 3 nod (strategaeth) a'u hystyried:   * Sut dylwn i fynd ymlaen? (A oes angen i mi newid fy strategaeth?) * A ddylwn i fynd i gyfeiriad arall? * Beth alla i ei wneud os nad ydw i'n deall?   Bydd y dysgwyr yn gweithio'n annibynnol gydag allweddell am yr ail dro, gan ymarfer y darn dan sylw (5/10mun) ac yn ystyried y sylwadau uchod.  Cam Dau: Hunan-fyfyrio (gwerthuso)  **TASG 7 (Gwerthuso'r dasg)**  Trafodaeth mewn pâr (llafaredd) am y cwestiynau canlynol:   * Pa mor llwyddiannus oeddwn i? Pa mor effeithiol oedd y strategaethau o safbwynt ymarfer? * Beth ddysgais i? * A gefais i'r canlyniadau roeddwn i'n eu disgwyl? * Beth allwn i fod wedi ei wneud yn wahanol?   TASG 8 (Cyfarwyddo dysgu yn y dyfodol) (ysgrifennu)  Byddant wedyn yn cwblhau taflenni gwaith gwerthuso yn cynnwys y cwestiynau canlynol:   * Pa newidiadau sydd angen eu gwneud yn y dyfodol o safbwynt strategaethau ymarfer? * A oes unrhyw beth yma nad ydw i'n ei ddeall – unrhyw fylchau yn fy ngwybodaeth? * A oes angen i mi wneud y dasg eto er mwyn llenwi unrhyw fylchau yn fy nealltwriaeth? | |
| **Gwahaniaethu:-**  Bydd y dysgwyr yn llunio eu meini prawf personol ac unigol ar gyfer y dasg hon – gallent fod wedi'u seilio ar RHAID, DYLID, GELLID. | |
| **Cyfleoedd i ddatblygu metawybyddiaeth:-**  Bydd pob tasg yn ystod y wers yn cyfrannu at y gwaith o ddatblygu metawybyddiaeth am fod angen i'r dysgwyr ddyfeisio strategaethau er mwyn ymarfer y darn, ac o ganlyniad rhaid iddynt feddwl am y broses ddysgu ac adolygu cryfderau a gwendidau'r broses. | |